Consiliul de Miniştri al OSCE, care s-a desfăşurat în perioada 4-5 decembrie 2014, la Basel, Elveția, a adoptat o serie de documente, inclusiv declaraţia ministerială cu privire la negocierile vizând procesul de reglementare transnistreană în formatul 5+2, notează UNIMEDIA.

Documentul reafirmă determinarea fermă a statelor participante ale OSCE de a identifica o soluție pașnică cuprinzătoare a conflictului transnistrean, bazată pe respectarea suveranităţii şi integrităţii teritoriale a Republicii Moldova şi elaborarea unui statut special al Transnistriei, ce va garanta drepturile populației din regiune.